HansaMatrix

**AS ''HansaMatrix*** ir [[Latvija]]s [[elektronika]]s uzņēmums. Sabiedrība dibināta 1999. gada 30. jūlijā. Kopš 2023. gada 30. maija uzņēmuma vienīgais akcionārs ir SIA *Emsco* (*BaltCap* grupa). Sabiedrības juridiskā adrese ir Akmeņu iela 72, [[Ogre|Ogrē]], Ogres nov., LV-5001.

Uzņēmuma pamatdarbība ir elektronisko sistēmu izstrāde, projektēšana un ražošana.
*HansaMatrix* ir ražotnes [[Ogre|Ogrē]] un [[Ventspils|Ventspilī]]. Mārupē atrodas metāla precīzijas daļu darbnīca.

== Darbība ==
2022. gadā koncerna ieņēmumi tika gūti piecos tirgus sektoros: datu tīklu infrastruktūras, ierīču interneta (IoT), industriālo produktu, optikas un fotonikas, kā arī pārējo sektoru. 2022. gadā lielāko daļu no koncerna ieņēmumiem veidoja industriālo klientu sektors (47 %) un datu tīklu infrastruktūras sektors (31 %).

== Vēsture ==
[[Attēls:HM-logo.png|thumb|right|180px|Logotips līdz 2022. gadam]]
Uzņēmums tika dibināts 1999. gada 30. jūlijā ar nosaukumu *'SIA *Hanzas Elektronika***. Tā īpašnieki bija Ilmārs Osmanis (50 %) un SIA ''Radiotehnika 98''. 2001. gada 7. jūnijā ražotne Ogrē uzsāka darbību. Sākotnēji uzņēmums ražoja elektroniskās komponentes, sakaru iekārtas, instrumentu un mērīšanas, testēšanas un navigācijas ierīces, kā arī elektrodzinējus, ģeneratorus un transformatorus.

2002. gada 27. decembrī Nīderlandes investīciju fonds ''Baltic SME Fund C.V.'' ieguva 25 % ''Hanzas Elektronika'' kapitāldaļu.
2003. gadā uzņēmums ievācās pilnīgi jaunās Ogres ražotnes telpās.
2004. gada 31. maijā ''Baltic SME Fund C.V.'' piederošā daļa tika palielināta līdz 37,5 %; pārējie ''Hanzas Elektronika'' īpašnieki tajā laikā bija: Zviedrijas uzņēmums ''Proditron Sweden AB''  (12,5 %), Zviedrijas uzņēmums ''Hornell Teknikinvest AB'' (25 %) un Ilmārs Osmanis (25 %). 2008. gada 28. jūlijā Ilmārs Osmanis savas kapitāldaļas nodeva sev piederošajam uzņēmumam.
2007. gadā darbu uzsāka ražotne Ventspilī, [[Ventspils Augsto tehnoloģiju parks|Ventspils Augsto tehnoloģiju parkā]]; tā specializējās ieliktņu izgatavošanas procesos.

2012. gadā uzņēmums Rīgā atklāja produktu izstrādes tehnoloģisko laboratoriju.
2014. gada 18. septembrī ''Baltic SME Fund C.V.'' pārstāja būt par ''Hanzas Elektronika'' dalībnieku. Vēlāk sabiedrību atstāja abi Zviedrijas investori, un SIA ''Macro Rīga'' kļuva par ''Hanzas Elektronika'' vienīgo īpašnieku.
2015. gadā uzņēmums Mārupē atvēra pilotmodeļu ražotni un metāla precīzijas daļu darbnīcu.
2015. gada 7. oktobrī Latvijā reģistrēta [[komandītsabiedrība]] ''FlyCap Investment Fund I AIF'' iegādājās 17,21 % ''Hanzas Elektronika'' kapitāldaļas.
2015. gada 30. decembrī uzņēmuma nosaukums tika mainīts uz **AS *HansaMatrix**'
2016. gada 12. jūlijā *HansaMatrix* kapitāldaļas sāka kotēt biržas *NASDAQ OMX Riga* (tagad *Nasdaq Riga*) oficiālajā sarakstā.

2020. gada 15. septembrī tika likvidēts SIA *EUROLCDS* meitas uzņēmums SIA *Zero Power Display*, kas izstrādāja un ražoja ārējos informācijas displejus ar pielietojumu satiksmes organizācijas un publiskās informācijas sistēmās.
2021. gada 27. decembrī *HansaMatrix* nodibināja meitas uzņēmumu AS *Lightspace Holding*, lai pārvaldītu asociētā uzņēmuma SIA *Lightspace Technologies* kapitāldaļas.

2022. gada 16. novembrī tika paziņots, ka privātā un riska kapitāla investīciju fonda *BaltCap* grupas sabiedrība SIA *Emsco* plāno izteikt brīvprātīgo akciju atpirkšanas piedāvājumu *HansaMatrix* akcionāriem. 28. novembrī [[Latvijas Konkurences padome|Konkurences padome]] atļāva šo pārņemšanas darījumu. 
Lielākie akcionāri (virs 5 % no pamatkapitāla) 2022. gada 31. decembrī bija: SIA *Macro Rīga* (25,78 %), "ZGI-4" AIF, KS (15,02 %), KS *BaltCap Latvia Venture Capital Fund* (9,92 %), KS *FlyCap Investment Fund I AIF* (8,86 %), IPAS *CBL Asset Management* pārvaldītie fondi (6,54 %), *Swedbank Investeerimisfondid* AS pārvaldītie fondi (5,40 %), *Swedbank Ieguldījumu Pārvaldes Sabiedrība* AS pārvaldītie fondi (5,09 %).

2023. gada 1. martā [[Latvijas Banka]]s uzraudzības komiteja atļāva *Emsco* izteikt *HansaMatrix* akciju brīvprātīgo atpirkšanas piedāvājumu. Akciju atpirkšana notika no 2. līdz 31. martam par cenu 8,50 EUR par akciju.
2023. gada aprīlī BaltCap paziņoja, ka kļuvis par AS *HansaMatrix* kontrolējošo akcionāru un plāno pārtraukt uzņēmuma akciju kotēšanu biržā. 2023. gada 31. maijā Nasdaq Riga paziņoja, ka uzņēmuma akciju pēdējā kotēšanas diena ir 2023. gada 1. jūnijs, un ka 2023. gada 30. maijā SIA *Emsco* biržu informēja par 100 % jeb 1 836 381 akcijas turējumu.

== Meitas un asociētie uzņēmumi ==
*HansaMatrix* meitas un asociētie uzņēmumi:
* SIA “*HansaMatrix Ventspils*” (100 %), Ventspils ražotne
* SIA “*HansaMatrix Innovation*” (100 %), “*HansaMatrix*” grupas produktu izstrādes, pētniecības un attīstības pakalpojumi
* SIA “*HansaMatrix Pārogre*” (100 %), Ogres ražotne
* SIA “Zinātnes parks” (100 %), augsto tehnoloģiju zinātnes parka ("Laboratorijas viesnīcas") infrastruktūra, kas atrodas [[Starptautiskā lidosta "Rīga"|Rīgas lidostas]] teritorijā
* AS “*Lightspace Holding*” (100 %), pārvaldītājsabiedrība:
** SIA “*Lightspace Technologies*” (pastarpināti pieder kapitāldaļas), 3D volumetrisku attēlveidošanas sistēmu izstrādāšana un komercializēšana ar lietojumu medicīnā, zinātnē un aizsardzībā;
*** SIA “*EUROLCDS*” (83,81 % pieder uzņēmumam SIA *Lightspace Technologies''), nanotehnoloģiju un šķidro kristālu produktu izstrādes un ražošanas sabiedrība; tīrās telpas ražotne Ventspilī
* SIA “LEO PĒTĪJUMU CENTRS” (11,12 %), Latvijas optisko un elektronisko iekārtu ražošanas nozares kompetences centrs; pārvalda jaunu produktu izstrādes finansēšanas programmu Latvijas Ekonomikas ministrijas un Latvijas Finanšu ministrijas struktūrfondu administrēšanas biroja vārdā
* SIA “LEITC” (4,25 %), akreditēta pārbaudes laboratorija elektromagnētiskās savietojamības pārbaudes mērījumu veikšanai un lielas bezatbalss radiofrekvences mērījumu kameras darbības nodrošināšanai

## Finanšu rādītāji
Gada pārskatos publicētie konsolidētie rādītāji:

## Atsauces

## Ārējās saites
* HansaMatrix
* Uzņēmumu reģistrs: AS "HansaMatrix" (reģ. Nr. 40003454390)